144 



Bakterier, hverken ved simpel Methylenblaatfarvning, ved Gram- 

 farvning eller ved Ziehl — Neelsenfarvning. 



STORM M AAGE (Lams canus). Den er den almindeligste 

 Maageart her efter Hættemaagen, men den findes dog kun i 

 Smaaflokke, hvor Hættemaagen forekommer i Skarer. Paa Fjorden 

 findes den paa de fleste Tider af Aaret; sammen med Hætte- 

 maagerne viser den sig om Vintren af og til i Inddæmningen, 

 hvor den jævnlig ses ved Foraarstid , men aldrig yngler. Paa 

 Svelmø fandtes tidligere en Del; paa Store Svelmø var de al- 

 mindelige i Strandkanten, men j'nglede ikke; paa Lille Svelmø 

 fandtes ikke faa Reder. I 1917 var der kun en Snes Fugle til- 

 bage, og nogle faa Reder fandtes. 



HAVMAAGE (Lams argentatiisj. Den yngler ikke her, men 

 hører til Fjordens faste Gæster; i August begynder den at vise 

 sig paa Svelmø, noget senere paa Fjorden. I Vintermaanederne 

 til hen sidst i Marts eller først i April ses den stadig paa 

 Svelmø, langs Kysten, i Mundingen af Fjorden eller helt inde. 

 I de første Aar, jeg boede her, var den mere sparsom, er i de 

 senere Aar taget til, saa at det nu er almindeligt at se en Flok 

 paa 20 eller flere, mest gamle Fugle. Jævnligt søger den ind i 

 det inderste af Fjorden, staar her paa Stenene sammen med 

 de mindre Maager. Særlig om Foraaret høres dens kraftige, 

 vidt lydende Skrig; paa den Tid flyver den ogsaa jævnligt ind 

 over Sanatoriet, hvorimod den kun sjældent ses i Inddæmnin- 

 gen. Medens den ellers plejer at være borte om Sommeren, 

 saas den i 1917 flere Gange paa Svelmø midtsommers, saaledes 

 12 Juni en Flok paa 30, mellem hvilke kun enkelte udfarvede 

 Fugle. — Havmaagen er vist ikke god for Fiskeriet, en Snes 

 Stykker af disse store Fugle kræver rigelig Næring, og det er 

 ikke ganske smaa Fisk, den binder an med. Skønt lyder heller 

 ikke dens Skrig, men den er en smuk og statelig Fugl, som 

 man nødig vilde undvære. 



SVARTBAG (Lams mariniis). Den holder sig ofte sammen 

 med Havmaagen og viser sig paa de samme Tider og Steder 

 som denne, men er mindre selskabelig. Ofte glæder jeg mig 

 ved fra mit Vindue at se en eller to, der i langsom Flugt af- 

 patrouillerer det indre af Fjorden. Undertiden viser den sig 

 dog i ret stort Tal. 7 August 1915 sad paa Svelmø en Snes, 



